wickkiey/tamil-wikipedia-chunked huggingface dataset:
# மாநிலங்களவைத் தேர்தல்கள் 2020

## ஏப்ரல்

### மேகாலயா

| 1 | வான்சுக் சையம் | இதேகா | 12 ஏப்ரல் 2020 | வான்வீரோய் கர்லுகி | தேமக | } |
| --- | --- | --- | --- | --- | --- | --- |
# மாநிலங்களவைத் தேர்தல்கள் 2020

## ஜூன் தேர்தல்

### அருணாச்சல பிரதேசம்

| 1 | முகுத் மிதி | இதேகா | 23 சூன் 2020 | நபம் ரெபியா | பாஜக | } |
| --- | --- | --- | --- | --- | --- | --- |
# மாநிலங்களவைத் தேர்தல்கள் 2020

## ஜூன் தேர்தல்

### கர்நாடகா

| 1 | பிரபாகர் கோரே | பாஜக | 25 சூன் 2020 | அசோக் காஸ்தி | பாஜக |  |
| --- | --- | --- | --- | --- | --- | --- |
| 2 | பி.கே.ஹரிபிரசாத் | இதேகா | 25 சூன் 2020 | ஏரண்ணா காடாடி | பாஜக |  |
| 3 | ராஜீவ் கவுடா | 25 சூன் 2020 | மல்லிகார்ஜுன் கார்கே | இதேகா |  |  |
| 4 | டி.குபேந்திர ரெட்டி | ஜேடிஎஸ் | 25 சூன் 2020 | எச்.டி.தேவே கவுடா | ஜேடிஎஸ் | } |
# மாநிலங்களவைத் தேர்தல்கள் 2020

## ஜூன் தேர்தல்

### மிசோரம்

| 1 | ரொனால்ட் சாபா ட்லாவ் | இதேகா | 18 சூலை 2020 | க.வண்ணல்வென | எம்.என்.எஃப் | } |
| --- | --- | --- | --- | --- | --- | --- |
# மாநிலங்களவைத் தேர்தல்கள் 2020

## நவம்பர் தேர்தல்

### உத்தரப்பிரதேசம்

| 1 | ராம் கோபால் யாதவ் | சக | 25-நவம்பர்-2020 | ராம் கோபால் யாதவ் | சக |
| --- | --- | --- | --- | --- | --- |
| 2 | ரவி பிரகாஷ் வர்மா | 25-நவம்பர்-2020 | சீமா திவேதி | பாஜக |  |
| 3 | சந்திரபால் சிங் யாதவ் | 25-நவம்பர்-2020 | ஹர்த்வார் துபே | பாஜக |  |
| 4 | ஜாவேத் அலி கான் | 25-நவம்பர்-2020 | பிரிஜ் லால் | பாஜக |  |
| 5 | ஹர்தீப் சிங் பூரி | பாஜக | 25-நவம்பர்-2020 | ஹர்தீப் சிங் பூரி | பாஜக |
| 6 | அருண் சிங் | 25-நவம்பர்-2020 | அருண் சிங் | பாஜக |  |
| 7 | நீரஜ் சேகர் | 25-நவம்பர்-2020 | நீரஜ் சேகர் | பாஜக |  |
| 8 | பிஎல் புனியா | இதேகா | 25-நவம்பர்-2020 | கீதா ஷக்யா | பாஜக |
| 9 | வீர் சிங் | பசக | 25-நவம்பர்-2020 | பிஎல் வர்மா | பாஜக |
| 10 | ராஜாராம் | 25-நவம்பர்-2020 | ராம்ஜி கௌதம் | பசக | } |
# மாநிலங்களவைத் தேர்தல்கள் 2020

## நவம்பர் தேர்தல்

### உத்தரகாண்ட்

| 1 | ராஜ் பப்பர் | இதேகா | 25-நவம்பர்-2020 | நரேஷ் பன்சால் | பாஜக | } |
| --- | --- | --- | --- | --- | --- | --- |
# மாநிலங்களவைத் தேர்தல்கள் 2020

## இடைத்தேர்தல்கள்

தன்னியக்க தொடர் தேர்தல்களைத் தவிர, உறுப்பினர்களின் பதவி விலகல், இறப்பு அல்லது தகுதி நீக்கம் ஆகியவற்றால் ஏற்படும் எதிர்பாராத காலியிடங்கள், எதிர்பார்க்கப்படும் பதவிக்காலம் முடிவதற்கு சில மாதங்களுக்கு முன்பு, இடைத்தேர்தல் மூலம் நிரப்பப்படும். .
# மாநிலங்களவைத் தேர்தல்கள் 2020

## இடைத்தேர்தல்கள்

### அரியானா

- 20 சனவரி 2020 அன்று பீரேந்தர் சிங் அரியானாவிலிருந்து மாநிலங்களவை உறுப்பினர் பதவிலிருந்து விலகினார்.  
| 1 | பீரேந்தர் சிங் | பாஜக | 20-ஜனவரி-2020 | துஷ்யந்த் குமார் கௌதம் | பாஜக | 16-மார்ச்-2020 | 01-ஆகஸ்ட்-2022 | } |
| --- | --- | --- | --- | --- | --- | --- | --- | --- |
# மாநிலங்களவைத் தேர்தல்கள் 2020

## இடைத்தேர்தல்கள்

### பீகார்

- 8 அக்டோபர் 2020 அன்று, மத்திய அமைச்சர் ராம்விலாசு பாசுவான் இறந்தார்.  
| 1 | இராம் விலாசு பாசுவான் | லோஜச | 08-அக்டோபர்-2020 | சுஷில் குமார் மோடி | பா.ஜ.க | 07-டிசம்பர்-2020 | 02-ஏப்-2024 | } |
| --- | --- | --- | --- | --- | --- | --- | --- | --- |
# மாநிலங்களவைத் தேர்தல்கள் 2020

## இடைத்தேர்தல்கள்

### உத்தரப்பிரதேசம்

- 27 மார்ச் 2020 அன்று பெனி பிரசாத் வர்மா இறந்தார்.
- 1 ஆகத்து 2020 அன்று அமர் சிங் இறந்தார்.  
| 1 | பெனி பிரசாத் வர்மா | சக | 27-மார்ச்-2020 | ஜெய் பிரகாஷ் நிஷாத் | பாஜக | 17-ஆகஸ்ட்-2020 | 04-ஜூலை-2022 |  |
| --- | --- | --- | --- | --- | --- | --- | --- | --- |
| 2 | அமர் சிங் | சுயேச்சை | 01-ஆகஸ்ட்-2020 | சையத் ஜாபர் இஸ்லாம் | பாஜக | 11-செப்-2020 | 04-ஜூலை-2022 | } |
# மாநிலங்களவைத் தேர்தல்கள் 2020

## இடைத்தேர்தல்கள்

### கேரளா

- 28 மே 2020 அன்று வீரேந்திர குமார் இறந்தார்.  
| } |
| --- |
# மாநிலங்களவைத் தேர்தல்கள் 2020

## இடைத்தேர்தல்கள்

### கர்நாடகா

- 17 செப்டம்பர் 2020 அன்று அசோக் காஸ்தி இறந்தார்.  
| } |
| --- |
# ஜுகல்ஜி தாக்கூர்

**ஜுகல்ஜி மாதுர்ஜி தாக்கூர்** (*Jugalji Thakor*)**** என்பவர் இந்திய அரசியல்வாதியும் நாடாளுமன்ற உறுப்பினரும் ஆவார். இவர் பாரதிய ஜனதா கட்சியினைச் சார்ந்த உறுப்பினர். இவர் 5 சூலை 2019 அன்று இந்திய மேலவையான மாநிலங்களவையின் குசராத்து மாநிலத்தைப் பிரதிநிதித்துவப்படுத்தும் இந்திய நாடாளுமன்ற உறுப்பினர் ஆனார்.
# பத்ராச்சலம் மக்களவைத் தொகுதி

**பத்ராச்சலம் மக்களவைத் தொகுதி** (*Bhadrachalam Lok Sabha constituency*) என்பது இந்திய நாடாளுமன்றத் தொகுதிகளுள் ஒன்றாகும். இது இந்தியாவின் ஆந்திரப் பிரதேச மாநிலத்தில் உள்ள மக்களவைத் தொகுதிகளுள் ஒன்றாக 2008ஆம் ஆண்டு வரை இருந்தது.
# பத்ராச்சலம் மக்களவைத் தொகுதி

## பாராளுமன்ற உறுப்பினர்கள்

| 1967 | பி. இராதாபாய் ஆனந்த ராவ் | இதேகா |
| --- | --- | --- |
| 1971 |  |  |
| 1977 |  |  |
| 1980 |  |  |
| 1984 | சோடே ராமையா | சிபிஎம் |
| 1989 | கமலா குமாரி கார்ரேடுல | இதேகா |
| 1991 |  |  |
| 1996 | சோடே ராமையா | சிபிஎம் |
| 1998 |  |  |
| 1999 | தும்பா மேரி விஜயகுமாரி | தெதேக |
| 2004 | பாபு ராவ் மேதியம் | சிபிஎம் |
| <small>2008ல் இந்திய எல்லை நிர்ணய ஆணைய அறிக்கைக்குப் பிறகு இந்தத் தொகுதி நீக்கப்பட்டது</small> | } |  |
# பத்ராச்சலம் மக்களவைத் தொகுதி

## மேலும் பார்க்கவும்

- பத்ராசலம்
- மக்களவையின் தொகுதிகளின் பட்டியல்
# பங்சார்

**பங்சார்**, (மலாய்: *Bangsar*; ஆங்கிலம்: *Bangsar*; சீனம்: 孟沙); என்பது மலேசியா, கோலாலம்பூர் மாநகர்ப் பகுதியில், அமைந்துள்ள ஒரு புறநகர்ப் பகுதி; மற்றும் ஒரு நாடாளுமன்றத் தொகுதி ஆகும்.  
பங்சார் புறநகர்ப் பகுதி, கோலாலம்பூரில் உள்ள மிகப் பெரிய நகர்ப் பகுதிகளில் ஒன்றாகும். நகர மையத்தில் இருந்து தென்மேற்கே 4 கி.மீ. (2.5மைல்) தொலைவில் அமைந்துள்ளது. இது லெம்பா பந்தாய் (*Lembah Pantai*) நாடாளுமன்றத் தொகுதியின் ஒரு பகுதியாகும்.
# பங்சார்

## பொது

பங்சார் புறநகர்ப் பகுதியின் பொருளாதாரம் பெரும்பாலும் வணிகமாகும். இங்கு பற்பல வணிகப் பேரங்காடிகள், வணிக மாளிகைகள் மற்றும் இரவு சந்தை தளங்கள் இருப்பதைக் காணலாம். இங்கு மலாய்க்காரர்கள் 61%; சீனர்கள் 24%; இந்தியர்கள் 15% ஆகவும் உள்ளனர்.  
கிள்ளான் பள்ளத்தாக்கில் (*Klang Valley*) உள்ள மற்ற நகரங்களான பெட்டாலிங் ஜெயா (*Petaling Jaya*) மற்றும் சுபாங் ஜெயா (*Subang Jaya*) போன்றவை சொந்தமாக நகராட்சி மன்றங்களைக் கொண்டுள்ளன. எனினும், பங்சார் புறநகர்ப் பகுதி கோலாலம்பூர் மாநகராட்சியால் (**DBKL**) நிர்வகிக்கப் படுகிறது.
# பங்சார்

## வரலாறு

பங்சார் எனும் சொல் பங்கே-கிரிசார் (*Bunge-Grisar*) ரப்பர் தோட்டம் அல்லது பங்சார் தோட்டம் (*Bangsar Estate*) எனும் சொல்லில் இருந்து உருவானது. எட்வார்ட் பங்கே (*Edouard Bunge*) எனும் பெல்ஜியம் நாட்டவர்; ஆல்பிரட் கிரிசார் (*Alfred Grisar*) எனும் பிரெஞ்சுக்காரர்; இவர்களின் பெயர்களில் இருந்துதான் பங்சார் எனும் சொல் (Bungsar) உருவாக்கப் பட்டது.  
1906-ஆம் ஆண்டில், மலாயா நாடு பிரித்தானியா நிர்வாகத்தின் கீழ் இருந்தது. அந்த வேளையில், 19 மே 1906-இல், லண்டன் மாநகரைத் தளமாகக் கொண்ட கோலாலம்பூர் ரப்பர் நிறுவனம் (*Kuala Lumpur Rubber Company Limited* (“KLRC”) மலாயாவில் உருவாக்கப்பட்டது.
# பங்சார்

## வரலாறு

### கோலாலம்பூர் ரப்பர் நிறுவனம்

1900-ஆம் ஆண்டுகளில், ஐக்கிய அமெரிக்காவில் குதிரை வண்டிகளுக்குப் பதிலாக நவீன மகிழுந்துகள் அறிமுகமாயின. அதனால் காற்றடைத்த ரப்பர்ச் சக்கரங்களுக்கு (*Pneumatic Rubber Tyres*) கிராக்கி ஏற்பட்டது. ஆகவே ரப்பருக்கு ஏற்பட்ட உடனடித் தேவைகளைப் பயன்படுத்திக் கொள்ள கோலாலம்பூரைச் சுற்றிலும் ரப்பர் மரங்களை நடுவதற்கு திட்டமிடப் பட்டது.  
பிரித்தானிய பவுண்டு £ 180,000 மூலதனத்துடன், கோலாலம்பூர் ரப்பர் நிறுவனம், 640 ஹெக்டேர் நிலத்தில், 5 தோட்டங்களைக் கையகப் படுத்தியது. அந்தத் தோட்டங்களில் ரப்பர் மற்றும் காபி பயிரிடப்பட்டன. கோலாலம்பூர் ரப்பர் நிறுவனத்தின் பங்குகள், 1907-இல் லண்டன் பங்குச் சந்தையில் (*London Stock Exchange*) பட்டியலிடப்பட்டன.
# பங்சார்

## வரலாறு

### பங்கே கிரிசார் ரப்பர் தோட்டம்

அந்த வகையில் கோலாலம்பூரில் முதன்முதலில் உருவாக்கப்பட்ட ரப்பர் தோட்டம் தான் பங்கே கிரிசார் (*Bunge Grisar*) ரப்பர் தோட்டம். கோலாலம்பூர் ரப்பர் நிறுவனத்தின் முதல் குழு உறுப்பினர்களில் பெல்ஜியம் நாட்டவர் எட்வார்ட் பங்கே; மற்றும் பிரான்சு நாட்டவர் ஆல்பிரட் கிரிசார் ஆகியோர் அடங்குவர். இவர்கள் இருவரின் பெயர்களில் இருந்துதான் பங்சார் எனும் சொல் உருவானது.  
பங்சார் தோட்டம் ஒரு குடியிருப்புப் பகுதியாக உருவாக்கப் படுவதற்கு முன்பு, அது பிரெஞ்சு தோட்ட நிறுவனமான *சொக்பின்* (*Société Financière des Caoutchoucs* (**Socfin**) குழுமத்திற்குச் சொந்தமானது. 1969-ஆம் ஆண்டில், பங்சார் தோட்டத்தில் உருவாக்கப்பட்ட முதல் வீட்டுமனைப் பகுதி பங்சார் பார்க் (*Bangsar Park*) ஆகும்.  
அதன் பின்னர் சொக்பின் குழுமம், தனது நிலத்தைத் தனியார்களுக்கு விற்கத் தொடங்கியது. அதிலிருந்து பங்சார் விரைவான வளர்ச்சியைக் கண்டது.
# பங்சார்

## வரலாறு

### மலேசிய தேசிய மின்சார வாரியம்

1950-களில், பல நிறுவனங்கள் தங்களுடைய ஊழியர்களையும் அவர்களின் குடும்பங்களையும் பங்சார் பகுதியில் தங்க வைத்தன. கோலாலம்பூர் தொடருந்து நிலையம் (*Kuala Lumpur Railway Station*); மற்றும் அதன் தொடருந்து கூடம்; ஆகியவை பிரிக்பீல்ட்ஸில் இருந்து மூன்று கிலோ மீட்டருக்கும் குறைவான தூரத்தில் இருந்ததால், மலாயா தொடருந்து நிறுவனம் பங்சார் பகுதியைப் பயன்படுத்தியது.  
மலேசிய தேசிய மின்சார வாரியம் (*National Electricity Board*) (இப்போது: தெனாகா நேசனல் பெர்காட்; *Tenaga Nasional Berhad*); அதன் தலைமையகம் பந்தாய் இல்ஸ் (*Pantai Hills*) பகுதியில் இருந்ததால், புக்கிட் பங்சாரில் (*Bukit Bangsar*) அதன் ஊழியர்களைத் தங்க வைத்தது. இன்றும் பங்சாரில் மின்சார வாரிய பணியாளர்களின் குடியிருப்புகள் உள்ளன.
# பங்சார்

## வரலாறு

### பங்சார் மருத்துவமனை

1900-களின் முற்பகுதியில் பங்சார் மருத்துவமனை (*Bangsar Hospital*) கட்டப்பட்டது. இதை ஐரோப்பிய மருத்துவமனை (*European Hospital*) என்று அழைத்தார்கள். அந்த மருத்துவமனைதான் அங்குள்ள ஆரம்பகால அரசாங்க கட்டிடங்களில் மிகப் பழைமையானதாகும். 1965-ஆம் ஆண்டின் இறுதியில், புக்கிட் பங்சார் (*Bukit Bangsar*) பகுதியில், ஒரு மில்லியன் ரிங்கிட் செலவில், எட்டு மாடிகளைக் கொண்ட பொது சுகாதாரக் கல்லூரி (*Public Health College*) கட்டிடம் கட்டப்பட்டது.  
1966-ஆம் ஆண்டில், சுகாதார ஆய்வாளர்கள் பயிற்சிப் பள்ளி *(Health Inspectors Training School*) மற்றும் செவிலியர்கள் பயிற்சிப் பள்ளி (*Nurses Training School*) ஆகியவை பங்சாரில் உள்ள புதிய வளாகத்திற்கு மாற்றப்பட்டன. 1967-ஆம் ஆண்டில், பொது சுகாதார கழகம் (*Institute for Public Health*) அதிகாரப்பூர்வமாகத் தொடங்கப் பட்டது.  
1969 மே 13 கலவரத்தின் போது பங்சாரில் உள்ளூர்ச் சீனர்களுக்குச் சொந்தமான பல கடைகள் எரிக்கப் பட்டன. அத்துடன் பெட்டாலிங் ஜெயாவுக்குச் செல்லும் வழியில் பங்சார் சாலையைக் கடந்து சென்றவர்களின் கார்கள்; விசையுந்துகள்; மிதியுந்துகளும் எரிக்கப்பட்டன.
# பங்சார்

## பங்சார் பாரு

1974-ஆம் ஆண்டில், எங் லியான் நிறுவனம் (*Eng Lian Enterprise Sdn Bhd*) பங்சாரில் 1,125 வீடுகள் கொண்ட ஒரு குடியிருப்பு பகுதியை உருவாக்கியது. அதன் பின்னர் அங்கே ஒரு செழிப்பான வணிகச் சமூகம் உருவானது. அதுவே பின்நாட்களில் பங்சார் பாரு (*Bangsar Baru*) என்றும் பெயர் பெற்றது.  
1970-ஆம் ஆண்டுகளில் கோலாலம்பூரில் குடியேறிய மக்களுக்கு வீட்டுவசதி வழங்கும் புறநகர்ப் பகுதியாகவும் பங்சார் மாறியது. 1980-களில் பெரும்பாலான கோலாலம்பூர் மக்கள் பங்சார் விரும்பும் இடமாகவும் மாறியது.  
தவிர டிவி3 எனும் மலேசியத் தொலைக்காட்சி நிறுவனம் (*TV3 Malaysia*); மற்றும் லீவர் பிரதர்ஸ் (*Lever Brothers*) எனும் பன்னாட்டு நிறுவனம்; ஆகியவற்றின் தலைமையகங்கள் பங்சாரில் அமைக்கப்பட்டன. அந்த வகையில் பங்சாரின் வளர்ச்சிக்கு பங்களித்த நிறுவனங்களில் முதன்மையானவை என்றும் அறியப் படுகிறது.
# கொம்பு (உடற்கூறியல்)

ஒரு சோடி கொம்புகளுடன்]]  
**கொம்பு** (*Horn* (anatomy)) என்பது பல்வேறு விலங்குகளின் தலையில் நிரந்தரமாக உள்ள கூரான ஒரு உறுப்பு ஆகும். இதன் மையத்தில் உயிருள்ள எலும்பும் அதைச் சுற்றி நகமியம் மற்றும் பிற புரதங்களாலான உறைகளைக் கொண்டுள்ளது. சாதாரணமாக கொம்புகள் என்பவை மான் கொம்புகளிலிருந்து வேறுபட்டவை. மான் கொம்புகள் நிரந்தரமாக இருப்பவை அல்ல அவை அவ்வப்போது விழுந்து முளைப்பவை. ஆனால் பிற பாலூட்டிகளுக்கு உள்ள கொம்புகள் நிரந்தரமானவை. இந்தக் கொம்புகளானது முக்கியமாக அசைபோடும் விலங்குகள், இரட்டைப்படைக் குளம்பிகளில் குறிப்பாக மறிமான் மற்றும் போவிடே ( மாடு, ஆடு, மாட்டுக் குடும்பம் போன்றவை) குடும்பங்களுக்கு காணப்படுகின்றன. மாடுகளின் கொம்புகள் தோலடி இணைப்பு திசுக்களில் இருந்து (உச்சந்தலையில்) எழுகின்றன. பின்னர் அவை எலும்புடன் இணைகின்றன.  
கொம்புகள் பொதுவாக வளைந்த அல்லது முறுக்கிய வடிவத்தைக் கொண்டிருக்கும். பல விலங்கு இனங்களில், ஆண் விலங்குகளுக்கு மட்டுமே கொம்புகள் உள்ளன. கொம்புகள் பிறந்த உடனேயே வளர ஆரம்பிக்கின்றன. மேலும் விலங்குகளின் வாழ்நாள் முழுவதும் தொடர்ந்து வளர்வனவாக உள்ளன (பிராங்ஹார்ன் மான்களைத் தவிர மற்றவை ஆண்டுதோறும் வெளிப்புற அடுக்கை உதிர்க்கும், ஆனால் மையத்திலுள்ள எலும்பைத் தக்கவைத்திருக்கும் ).
# கொம்பு (உடற்கூறியல்)

## கொம்பு போன்ற பிற உறுப்புகள்

"கொம்பு" என்ற சொல்லானது, பல்வேறு விலங்கு குடும்பங்களில் உள்ள விலங்குகளின் தலையுடன் இணைந்துள்ள மற்ற கடினமான மற்றும் கூர்மையான உறுப்புகளையும் குறிப்பிட பிரபலமாகப் பயன்படுத்தப்படுகிறது:  
- ஒட்டகச்சிவிங்கிகளின் தலையில் ஒன்று அல்லது அதற்கு மேற்பட்ட சோடி எலும்பு புடைப்புகள் உள்ளன. அவை ஆசிகோன்கள் என்று அழைக்கப்படுகின்றன. இவை உரோம தோலால் மூடப்பட்டிருக்கும்.
- மான் : பெரும்பாலான மான்களுக்கு கொம்புகள் உள்ளன. அவை உண்மையில் கொம்புகள் அல்ல. அவை எலும்பினால் ஆனவை. முழு வளர்ச்சி அடைந்தவுடன், கொம்புகள் மேல் உள்ள தோல் உறிந்துவிடும். கொம்புகள் வளர்ந்த மான்களுக்கு மட்டுமே இருக்கும் (பொதுவாக கலைமான்கள் தவிர ஆண் மான்களுக்கு மட்டுமே ). மான் கொம்புகள் ஆண்டு தோறும் உதிர்ந்து மீண்டும் வளரும்.
- காண்டாமிருகம் : காண்டாமிருகங்களின் "கொம்புகள்" நகமியத்தின் (விரல் நகங்கள் மற்றும் முடி போன்றவற்றில் உள்ள அதே பொருளால் ஆனவை) என்னும் பொருட்களால் ஆனவை. இவை தொடர்ந்து வளரும், ஆனால் இதன் மையத்தில் எலும்பு இல்லை.
- சாமலியோனிடே : பல பச்சோந்திகள், குறிப்பாக ஜாக்சனின் பச்சோந்தியின் மண்டை ஓடுகளில் கொம்புகள் மற்றும் நகமிய உறையைக் கொண்டுள்ளன.
- செராடொப்சிடீ : *ட்ரைசெராடாப்சின்* "கொம்புகள்" அதன் மண்டை ஓட்டில் எலும்புகளின் நீட்டிப்புகளாக இருக்கின்றன. இருப்பினும் அவை நகமிய உறை கொண்டுள்ளதா என்பது பற்றிய விவாதம் உள்ளது.
- அபெலிசவுரிடே : *கார்னோடாரஸ்* மற்றும் *மசூங்காசரஸ்* போன்ற பல்வேறு அபிலிசவுரிட் தெரோபாட்களுக்கு நுதலெலும்பின் நீட்டிப்புகளைக் கொண்டிருந்தன. அவை சில வகையான நகமியங்களால் மூடப்பட்டிருக்கும்.
- கொம்பு பல்லிகள் ( *பிரைனோசோமா* ): இந்த பல்லிகள் தலையில் கொம்புகள் உள்ளன, அவை பாலூட்டிகளின் கொம்புகளைப் போல எலும்பின் மீது கடினமான நகமிய உறையைக் கொண்டுள்ளன.
- பூச்சிகள் : சில பூச்சிகள் ( காண்டாமிருக வண்டுகள் போன்றவை) தலை அல்லது மார்பில் (அல்லது இரண்டிலும்) கொம்பு போன்ற அமைப்புகளைக் கொண்டுள்ளன. இவை கடினமான சிட்டினஸ் புறவன்கூட்டினின் நீட்டிப்புகளாக உள்ளன. சில ( ஸ்டாக் வண்டுகள் போன்றவை) சிட்டினால் ஆன தாடைகளை பெரிதாக்குகின்றன.
- நாய்க் குடும்பம் : தென்கிழக்கு ஆசியாவில் மந்திர சக்திகளுடன் தொடர்புடையதாக மண்டை ஓட்டில் எப்போதாவது கொம்பு வளர்ச்சியானது பொன்னிறக் குள்ளநரிகள் கொண்டுள்ளதாக அறியப்படுகிறது.
- அசெண்டோசௌரிடே : டிரையாசிக் *அசெண்டோசவுரிட்* ஆர்கோசோரோமார்ஃப் சிரிங்காசரசின் மண்டை ஓட்டில் இரண்டு பெரிய, முன்னோக்கி நீண்ட கூம்பு வடிவ கொம்புகளைக் கொண்டிருந்தது.
- அன்ஹிமிடே : கொம்புடைய கத்து பறவையானது முழுக்க முழுக்க கெரடினாலான குச்சிபோன்ற ஒரு கொம்பைக் கொண்டுள்ளது. இது அதன் மண்டையோட்டுடன் தளர்வாக இணைக்கப்பட்டுள்ளது.  
பல்வேறு விலங்கு குடும்பங்களில் உள்ள பல பாலூட்டி இனங்கள் தந்தப் பற்களைக் கொண்டுள்ளன. அவை பெரும்பாலும் கொம்புகளைப் போலவே செயல்படுகின்றன. ஆனால் உண்மையில் அவை பெரிதாக வளர்ந்த பற்களாகும். இவற்றில் நானமா (கஸ்தூரி மான், ஆர் ரூமினண்ட்ஸ்), சூடே ( காட்டுப்பன்றிகள் ), பிரோபோசிடியா ( யானைகள் ), மோனோடோன்டிடே (நார்வால்கள்), தந்தமூக்குத் திமிங்கிலம் ( பனிக்கடல் யானை ) ஆகியவை அடங்கும் .
# கொம்பு (உடற்கூறியல்)

## கொம்பு போன்ற பிற உறுப்புகள்

### மனிதர்கள் மீது

மனிதர் மீது வளரும் கொம்புகளுக்கு தோல் கொம்புகள் மட்டுமே எடுத்துக்காட்டுகளாக உள்ளன.  
மனிதர்களுக்கு கொம்புகள் வளர்ந்ததற்கான தகவல்கள் வரலாற்று ரீதியாகவும் சில சமயங்களில் தொன்ம நிலையில் விவரிக்கப்பட்டுள்ளன. இருப்பினும், இந்த நிகழ்வின் ஒளிப்படச் சான்றுகளை ஆய்வாளர்கள் கண்டுபிடிக்கவில்லை. வெளிப்பகுதியில் வளர்ந்திருக்கும் தன்மையைக் காட்டும் மனிதப் பிண மாதிரிகள் உள்ளன, ஆனால் இவை எலும்புக் கட்டி<nowiki/>கள் அல்லது பிற குருப்புகள் என வகைப்படுத்தப்படுகின்றன. கொம்புகள் பொதுவாக ஆண் விலங்குகளுக்கு மட்டுமே இருக்கும் ஆனால் சில இனங்களில் பெண் விலங்குகளுக்கும் கொம்புகள் இருக்கின்றன. திறந்தவெளியில் வாழும் உயரமான விலங்கினங்கள் நீண்ட தொலைவில் இருந்து பார்க்கக்கூடியதாகவும், வேட்டையாடிகளுக்கு எதிராக தங்களைத் தற்காத்துக் கொள்ள கொம்புகளை மிகுதியாக பயன் படுத்தும் வாய்ப்புள்ளதாகவும் ஆராய்ச்சியாளர்களால் கருதப்படுகிறது.  
மேலும், கொம்புகளானது மண்ணைக் கிளறவோ அல்லது மரங்களிலிருந்து பட்டைகளை உரிக்கவோ பயன்படுத்தப்படுகின்றன. விலங்குகள் தங்கள் துணையைக் கவரக் கொம்புகளைப் பயன்படுத்துகின்றன. சில விலங்குகள் தங்கள் உடல் வெப்பத்தைத் தணிக்க கொம்புகளைப் பயன்படுத்துகின்றன . கொம்பின் மையத்தில் உள்ள எலும்பில் உள்ள குருதி நாளங்கள் கொம்புகளை வெப்பாற்று அமைவாக ( ரேடியேட்டர்) செயல்பட வைக்கின்றன.  
கொம்பு உள்ள விலங்கு இறந்த பிறகு, கொம்பு அந்துப்பூச்சியின் குடம்பிகள் கொம்பில் உள்ள கெரடினை உட்கொள்கின்றன.
# கொம்பு (உடற்கூறியல்)

## கொம்பு நீக்குதல்

சில சந்தர்ப்பங்களில், வனவிலங்கு பூங்காக்களில் விலங்குகள் வேட்டையாடப்படுவதைத் தடுக்கும் நடவடிக்கையின் ஒரு பகுதியாக சில விலங்குகளின் (காண்டாமிருகங்கள் போன்றவை) கொம்பை அகற்ற முடிவு செய்யப்படுகின்றன. விலங்குகளின் கொம்புகளை விலங்கிற்கு காயமேற்படாமல் பாதுகாப்பாக அறுக்க முடியும் (இது கால் நகங்களை வெட்டுவது போன்றது).
# செலீனைட்டு

**செலீனைட்டு** (*Selenite*) SeO<sub>2</sub><sup>−3</sup> என்ற வேதி வாய்ப்பாட்டால் விவரிக்கப்படும் ஓர் எதிர்மின் அயனியாகும். செலீனியத்தின் ஆக்சி எதிர்மின் அயனியாக இது கருதப்படுகிறது. SO<sub>2</sub><sup>−3</sup> என்ற குறியீட்டால் அடையாளப்படுத்தப்படும் சல்பைட்டு அயனியின் செலீனியம் ஒத்த சேர்மம் செலீனைட்டாகும். பிரமிடு வகை கட்டமைப்பில் காணப்படும் செலீனைட்டின் ஆக்சிசனேற்ற எண் +4 ஆகும். செலீனைட்டு அயனியைக் கொண்டுள்ள சேர்மங்கள் செலீனைட்டுகள் எனப்படுகின்றன. உதாரணமாக செலீனைட்டு அயனியைக் கொண்டுள்ள சோடியம் சேர்மம் சோடியம் செலீனைட்டு என்று அழைக்கப்படுகிறது. (Na<sub>2</sub>SeO<sub>3</sub>) செலீனைட்டு அயனிக்கு சோடியம் செலீனைட்டு ஒரு பொதுவான மூலச்சேர்மமாகும். செலீனசு அமிலத்தின் எசுத்தர் உப்புகளும் செலீனைட்டுகள் எனப்படுகின்றன. இருமெத்தில் செலீனைட்டை (CH<sub>3</sub>)<sub>2</sub>SeO<sub>3</sub>.) இதற்கு உதாரணமாகக் கூறலாம்.
# செலீனைட்டு

## தயாரிப்பு

செலீனசு அமிலக் கரைசல்களை நடுநிலையாக்கம் செய்வதன் மூலம் செலீனைட்டு உப்புகளை தயாரிக்கலாம். செலீனியம் ஈராக்சைடை நீரில் கரைத்து செலீனசு அமிலக் கரைசலைத் தயாரித்துக் கொள்ளலாம். இச்செயல்முறை ஐதரசன் செலீனைட்டு (HSeO) அயனியை உருவாக்குவதன் வழியாக நிகழ்கிறது.
# செலீனைட்டு

## வினைகள்

செலீனைட்டு தனிமநிலை கந்தகத்துடன் வினைபுரிந்து தயோசெலீனைட்டை கொடுக்கிறது.:
:
பெரும்பாலான செலீனைட்டு உப்புகள் உலோக ஆக்சைடுடன் செலீனியம் டையாக்சடைச் சேர்த்து சூடாக்குவதன் மூலம் உருவாகின்றன.
:
# சுதந்திர விருது

**விடுதலை நாள் விருது** , **சுதந்திர விருது** என்றும் அழைக்கப்படுகிறது , **சுவாதிநாத பதக்**, மற்றும் **சுவாதிநாத புரோஸ்கார்**, வங்காளதேச அரசாங்கத்தால் வழங்கப்படும் மிக உயரிய விருது ஆகும். 1977 ஆம் ஆண்டு குடியரசு தலைவர் ஜியாவுர் ரகுமானால் அறிமுகப்படுத்தப்பட்ட இந்த விருது, விடுதலைப் போர், மொழி இயக்கம், கல்வி, இலக்கியம், இதழியல், பொது சேவை, அறிவியல் மற்றும் தொழில்நுட்பம், மருத்துவ அறிவியல், சமூக அறிவியல், பாடல், விளையாட்டு மற்றும் விளையாட்டு, நுண்கலைகள், கிராமப்புற மேம்பாடு, மற்றும் பிற பகுதிகள் உள்ளிட்ட பல துறைகளில் ஒன்றிற்கு கணிசமான பங்களிப்பை வழங்கியதற்காக வங்காளதேச குடிமக்கள் அல்லது அமைப்புகளுக்கு வழங்கப்படுகிறது.  
ஒவ்வொரு விருது பெறுபவரும் தங்கப் பதக்கம், கௌரவச் சான்றிதழ் மற்றும் 5,00,000 வங்காளதேச இட்டாக்கா (US$5803) ஆகியவற்றைப் பெறுகிறார்கள். தேசிய விருதுகளுக்கான அமைச்சரவைக் குழு, ஒவ்வொரு ஆண்டும் பரிந்துரைக்கப்பட்டவர்களின் பட்டியலைத் தயாரித்து, இறுதி ஒப்புதலுக்காகப் பட்டியலை அரசாங்கத் தலைவருக்கு அனுப்புகிறது. வங்காளதேசத்தில் விடுதலை நாளிற்கு முன்னதாக பல அமைச்சரவை மற்றும் பாராளுமன்ற உறுப்பினர்கள் மற்றும் புகழ்பெற்ற சமூக விருந்தினர்கள் கலந்து கொண்ட மிகவும் விளம்பரப்படுத்தப்பட்ட விழாவில் இந்த விருது பாரம்பரியமாக வழங்கப்படுகிறது.  
2006 ஆம் ஆண்டில், முதல் பட்டியல் பிரதமரால் ஏற்றுக்கொள்ளாததால், விருது சில சர்ச்சைகளை உருவாக்கியது, சில அரசாங்க அமைச்சர்கள் மூன்று சக அமைச்சர்களின் நியமனம் குறித்து கவலை தெரிவித்தனர். ஏனெனில் RAB சட்டத்திற்குப் புறம்பான கொலைகளில் ஈடுபட்டதாகக் கூறப்படுகிறது.
# காளவாசல்

**காளவாசல்** (*Kalavasal*) என்பது இந்தியா தீபகற்பத்தில் தமிழ்நாடு மாநிலத்தின் மதுரை மாவட்டத்தில், 9°55'49.1"N, 78°05'43.8"E (அதாவது, 9.930300°N, 78.095500°E) என்ற புவியியல் ஆள்கூறுகள் கொண்டு, கடல் மட்டத்திலிருந்து சுமார் 162 மீட்டர் உயரத்தில் அமைந்துள்ள ஒரு புறநகர்ப் பகுதியாகும்.  
மதுரை, ஆரப்பாளையம், விளாங்குடி, கூடல் நகர், தத்தனேரி, கோச்சடை, எஸ். எஸ். காலனி, அரசரடி மற்றும் பழங்காநத்தம் ஆகியவை காளவாசல் பகுதிக்கு அருகிலுள்ள முக்கிய ஊர்களாகும். நாற்பது வருடங்களுக்கு முன்பே, இரவு முழுவதும் பல கடைகள் திறக்கப்பட்டு, வெளியூரிலிருந்து மதுரை வருபவர்கள் பொருட்களை வாங்கும் பொருட்டு, எப்போதும் மதுரையில் பரபரப்புடன் காணப்படும் பகுதிகளில் காளவாசல் பகுதியும் ஒன்று. ரூ.54.07 கோடியில் நான்கு வழி மேம்பாலம் ஒன்று காளவாசல் சந்திப்பில் அமைக்கப் பெற்று, 2020 ஆம் ஆண்டு ஜூன் மாதம் முதல் மக்கள் பயன்பாட்டில் பெரும்பங்கு வகிக்கிறது. இந்த மேம்பாலம் 0.75 கி.மீ. நீளம் கொண்டது. மதுரையிலிருந்து தேனி செல்லும் பாதையில், மதுரை - திண்டுக்கல் புறவழிச்சாலை சந்திக்கும் இடத்தில் இந்த காளவாசல் சந்திப்பு மேம்பாலம் கட்டப்பட்டுள்ளது. இதனால் போக்குவரத்து நெரிசல் குறைக்கப்பட்டு மக்கள் பலனடைகின்றனர். காளவாசல் பகுதியிலிருந்து மதுரை - ஆரப்பாளையம் பேருந்து நிலையம் சுமார் 2 கி.மீ. தூரத்திலேயே அமைந்திருக்கிறது. இங்கிருந்து சுமார் 2.5 கி.மீ. தூரத்தில் மதுரை - பெரியார் பேருந்து நிலையம் மற்றும் சுமார் 10 கி.மீ. தொலைவில் மதுரை எம்.ஜி.ஆர் ஒருங்கிணைந்த பேருந்து நிலையம் ஆகியவை உள்ளன. மேலும், எப்போதும் சுறுசுறுப்புடன் செயல்பட்டுக் கொண்டிருக்கும் மதுரை சந்திப்பு தொடருந்து நிலையம், இங்கிருந்து சுமார் 4 கி.மீ. தூரத்தில் அமையப் பெற்றுள்ளது. காளவாசல் பகுதியிலிருந்து சுமார் 14 கி.மீ. தொலைவில் அவனியாபுரம் பகுதியில் மதுரை வானூர்தி நிலையம் சிறப்புற அமைந்துள்ளது.
# குலு வெண்கலப் பானை

**குலு வெண்கலப் பானை** (*Kulu Vase*), இந்தியாவின் தற்கால இமாச்சல் பிரதேச மாநிலத்தில் உள்ள லாஹௌல் ஸ்பிதி மாவட்டத்தின் தலைமையிடமான கேலாங் நகரத்திலிருந்து 18 கிலோ மீட்டர் தொலைவில் உள்ள கோண்டிய விகாரைப் பகுதியில் உள்ள பௌத்த குகையில் 1857-ஆம் ஆண்டில் கண்டுபிடிக்கப்பட்டது. பௌத்த சமயத்தின் அழகிய சித்திர வேலைப்பாடுகளுடன் கூடிய இப்பாத்திரம் கிமு முதல் நூற்றாண்டைச் சேர்ந்தது. இது 1880ஆம் ஆண்டு முதல் பிரித்தானிய அருங்காட்சியகத்தில் காட்சிக்கு உள்ளது.
# குலு வெண்கலப் பானை

## விளக்கம்

குலு வெண்கலப் பாத்திரம் கோள வடிவில், உயர்ந்த கழுத்து மற்றும் பரந்த விளிம்புடன் உள்ளது. குவளையில் உள்ள ஒப்பனைப் பட்டையில், இரத ஊர்வலத்திற்கு தலைமை தாங்கும் ஒரு அரசவை அல்லது மன்னரை விளக்குகிறது. நான்கு குதிரைகளால் இழுக்கப்படும் தேர், ஒரு குதிரைப் படை மற்றும் மற்றொரு அரச ஆளுமை யானை மீது ஏறிக் கொண்டு அவரைப் பின்தொடர்கிறது. ஊர்வலத்தின் முடிவில் இரண்டு பெண் இசைக்கலைஞர்கள் புல்லாங்குழல் மற்றும் வீணையை வாசிக்கிறார்கள். குவளையின் கழுத்துப் பகுதியில் உத்திர மடிப்புகள் மற்றும் இணையான கோடுகள் உட்பட பல்வேறு வடிவங்களின் வரம்பினால் அலங்கரிக்கப்பட்டுள்ளது. எந்த கல்வெட்டுகளோ அல்லது உள்ளூர் சூழலோ இல்லாமல் குவளையில் சித்தரிக்கப்பட்டுள்ள முக்கியத்துவத்தையும் பொருளையும் கண்டறிவது கடினம்.
# பிருகஜபால உபநிடதம்

**பிருகஜபால உபநிடதம்** ( *Brihajjabala Upanishad* ) என்பது சமசுகிருத மொழியில் எழுதப்பட்ட சிறிய உபநிடதங்களில் ஒன்றாகும். இந்து நூலான அதர்வண வேதத்துடன் இணைக்கப்பட்டுள்ள இது, 14 சைவ உபநிடதங்களில் ஒன்றாகும்.  
இது திருநீறு அல்லது புனித சாம்பலை உற்பத்தி செய்யும் செயல்முறையை விவரிக்கிறது. உடலின் பல்வேறு பாகங்களில் அதை நீறணிதல் பற்றி விவரிக்கிறது. உருத்ராட்சத்தை பிரார்த்தனை மணிகள் என்றும் உரை குறிப்பிடுகிறது.  
இந்து சமயம், இந்திய வரலாறு மற்றும் கலாச்சாரத்தின் அறிஞரான *கிளாஸ் குளோஸ்டர்மேயர்* இந்த உபநிடதத்தை *பஸ்மஜபால உபநிடதம்*, *உருத்ராக்சஜாபல உபநிஷத்*, *காலாக்னி ருத்ர உபநிஷத்* மற்றும் *அக்சமாலிகா உபநிஷத்*ஆகியவற்றுடன் சைவ நூல்களாக வகைப்படுத்துகிறார்.
# பிருகஜபால உபநிடதம்

## வரலாறு

இந்த உரையை உருவாக்கிய தேதி மற்றும் ஆசிரியர் பற்றி தெரியவில்லை. இது இடைக்காலத்தின் பிற்பகுதியில், 12ஆம் நூற்றாண்டிற்குப் பிந்தைய கால உபநிடதமாக இருக்கலாம். மேலும் இது சுல்தான் தாரா சிகோவால் வெளியிடப்பட்ட 50 முக்கியமான இந்து உபநிடதங்களின் 17ஆம் நூற்றாண்டின் தொகுப்பின் ஒரு பகுதியாகவோ அல்லது வட இந்தியாவில் பிரபலமான 52 உபநிடதங்களின் 18ஆம் நூற்றாண்டுத் தொகுப்பின் ஒரு பகுதியாகவோ, அல்லது கோல்ப்ரூக்கால் வெளியிடப்பட்ட வட இந்தியாவில் பிரபலமான 52 உபநிடதங்களின் 18 ஆம் நூற்றாண்டின் தொகுப்பின் ஒரு பகுதியாகவோ அல்லது நாராயணாவின் தென்னிந்தியாவில் பிரபலமான உபநிடதங்களின் *பிப்லியோதேகா இண்டிகா* தொகுப்பிலோ இடம்பெறவில்லை.  
நவீன யுகத்தில் உள்ள முக்திகா நியதியின் 108 உபநிடதங்களின் தெலுங்கு மொழித் தொகுப்பில், இராமனால் அனுமனுக்கு விவரிக்கப்பட்ட இது வரிசை எண் 26-ல் பட்டியலிடப்பட்டுள்ளது.
# பிருகஜபால உபநிடதம்

## உள்ளடக்கம்

பிராமணங்கள் எனப்படும் 8 அத்தியாயங்களாக பிரிக்கப்பட்டுள்ளது. இது ஜபாலி முனிவரின் வழித்தோன்றலான பூசுந்த முனிவருக்கும் (இவ்வாறு ஜபால அழைக்கப்படுகிறது) - உரையில் சனகாதி முனிவர்களாக அடையாளம் காணப்பட்டவர் மற்றும் பைரவருடன் அடையாளம் காணப்பட்ட சிவனின் அழிவு வடிவமான பைரவர்(காலாக்னி உருத்திரன்) ஆகியோருக்குமிடையேயான உரையாடலாக இது உள்ளது.  
முதல் பிராமணத்தில், பூசுந்த முனிவர் காலாக்னி உருத்திரனிடம் திருநீறு பற்றி சொல்லுமாறு கேட்டுக்கொள்கிறார். பிப்பலாதா முனிவர் எழுதிய உரைக்கு கடவுள் அவரை வழிநடத்துகிறார். மேலும் வேதத்தின் அறிவை கூறுமாறு பூசுந்தா வலியுறுத்துகிறார். காலாக்னி உருத்திரன் ஐந்து வகையான புனித சாம்பல் பற்றி கூறுகிறார். ஒவ்வொரு சாம்பலும் சிவனின் ஒரு வடிவம், ஒரு மகாபூதம் , ஒரு சக்தி, ஒரு பசு மற்றும் அதன் சாணம் ஆகியவற்றுடன் தொடர்புடையது. சிவனின் வடிவம் அவரது முகத்தில் இருந்து ஒரு உறுப்பு உருவாக்க விவரிக்கப்பட்டுள்ளது. தனிமத்தில் இருந்து, ஒரு சக்தி எழுகிறது, இது ஒரு வித்தியாசமான நிற பசுவை உருவாக்குகிறது, அதன் சாணத்தில் இருந்து புனித சாம்பல் உருவாக்கப்படுகிறது. மேலும், புனித சாம்பலின் பெயரின் தோற்றமும் கொடுக்கப்பட்டுள்ளது.  
சாது நெற்றியில் திருநீற்றுடன் உருத்ராட்ச மாலைகளை அணிந்துள்ளார்.]]
# ஊர் நகரத்தின் வில் யாழ்கள்

அரச குடும்பத்தினர் கல்லறையில் கண்டெடுக்கப்பட்ட தங்கத்திலான வில் யாழ், ஈராக் அருங்காட்சியகம்]]
வின் ஊர் நகரத்தின் அரசவை கல்லறையில் கண்டெடுக்கப்பட்ட இராணியின் வெள்ளியிலான வில் யாழ், பிரித்தானிய அருங்காட்சியகம், இலண்டன்]]
வில் யாழ்]]  
**ஊர் நகரத்தின் வில் யாழ்கள்** (**Lyres of Ur** or **Harps of Ur**) நான்கு கம்பி இசைக்கருவிகளான வில் யாழ்களின் தொகுதியாகும். இந்த வில் யாழ்கள் தற்கால ஈராக் நாட்டின் தென் பகுதியில் உள்ள மெசொப்பொத்தேமியாவின் ஊர் நகரத்தின் அரச குடும்பத்தினர் கல்லறையை அகழாய்வு செய்த போது கண்டெடுக்கப்பட்டது. இவைகள் மெசொப்பொத்தேமியாவின் மூன்றாம் வம்சத்தின், கிமு 2550 - கிமு 2450க்கும் இடைப்பட்ட பழமையான தொல்பொருள் ஆகும். இதுவே உலகின் தொன்மையான தற்போது வரை இருக்கும் கம்பி இசைக்கருவியான வில் யாழ்கள் ஆகும்.இவைகள் தற்போது இராக் மற்றும் பிரித்தானிய அருங்காட்சியகத்தில் காட்சிக்கு வைக்கப்பட்டுள்ளது. வில் யாழ்களின் மரச்சட்டங்கள் சீரமைக்கப்பட்டுள்ளது.  
இதனை 1929ல் பிரித்தானிய தொல்லியல் ஆய்வாளர் *லியோனார்டு வுல்லி* என்பவர் ஈராக் நாட்டின் ஊர் நகரத்தின் அகழாய்வில் கண்டுபிடித்தார். இந்த வில் யாழ்கள் 4,500 ஆண்டுகள் பழமையானவை.
# ஊர் நகரத்தின் வில் யாழ்கள்

## இதனையும் காண்க

- மெசொப்பொத்தேமியாவின் தொல்பொருட்கள்
# பாபு ராவ் மேதியம்

**பாபு ராவ் மேதியம்** (*Babu Rao Mediyam*)(பிறப்பு 10 சூலை 1951) என்பவர் இந்திய அரசியல்வாதியும் 14வது இந்திய நாடாளுமன்ற மக்களவை உறுப்பினராக இருந்தவரும் ஆவார். மேதியம் கிழக்கு கோதாவரி மாவட்டம் இராஜமன்றியினைச் சேர்ந்தவர். கர்னூலில் உள்ள மருத்துவக் கல்லூரியில் மருத்துவ பட்டம் பெற்றுள்ளார். இவர் ஆந்திரப் பிரதேசத்தின் பத்ராச்சலம் மக்களவைத் தொகுதிக்கு 2004ஆம் ஆண்டு நடைபெற்ற நாடாளுமன்ற பொதுத் தேர்தலில் இந்தியப் பொதுவுடைமைக் கட்சி (மார்க்சிஸ்ட்) வேட்பாளராகப் போட்டியிட்டு வெற்றிபெற்றார். பத்ராச்சலம் மக்களவைத் தொகுதியானது பழங்குடியினருக்கு ஒதுக்கப்பட்டுள்ளது.
# சூலூர்பேட்டை சட்டமன்றத் தொகுதி

**சூலூர்பேட்டை சட்டமன்றத் தொகுதி** (*Sullurpeta Assembly Constituency*) என்பது இந்தியாவின் ஆந்திரப் பிரதேச சட்டமன்றத்தின் 175 சட்டமன்றத் தொகுதிகளுள் ஒன்றாகும். சூலூர்பேட்டை சட்டமன்றத் தொகுதி எண் 121. இத்தொகுதி பட்டியலில் சாதியினருக்காக ஒதுக்கீடு செய்யப்பட்ட தொகுதியாகும். திருப்பதி மாவட்டத்தில் உள்ள 7 சட்டமன்றத் தொகுதிகளில் இதுவும் ஒன்று.  
இத்தொகுதியில் தற்போது ஒய். எஸ். ஆர். காங்கிரஸ் கட்சியின் சஞ்சீவய்யா கிளிவெட்டி உறுப்பினராக உள்ளார்..
# சூலூர்பேட்டை சட்டமன்றத் தொகுதி

## கண்ணோட்டம்

இந்த தொகுதி நெல்லூர் மாவட்டத்தில் உள்ள சர்வபள்ளி, கூடூர், வெங்கடகிரி மற்றும் சித்தூர் மாவட்டத்தில் திருப்பதி, ஸ்ரீகாளஹஸ்தி, சத்தியவேடு ஆகிய ஆறு சட்டமன்றத் தொகுதிகளுடன் திருப்பதி மக்களவைத் தொகுதியின் ஒரு பகுதியாகும்.
# சூலூர்பேட்டை சட்டமன்றத் தொகுதி

## மண்டலங்கள்

**சூல்லூர்பேட்டை**  
| தடா | } |
| --- | --- |
# சூலூர்பேட்டை சட்டமன்றத் தொகுதி

## சட்டமன்ற உறுப்பினர்கள்

| ஆண்டு | சட்டமன்ற உறுப்பினர் | கட்சி |  |
| --- | --- | --- | --- |
| 1962 | பசுப்புலேட்டி சித்தையாநாயுடு | இதேகா |  |
| 1967 | பிட்லா வெங்கட சுப்பையா | இதேகா |  |
| 1972 | பிட்லா வெங்கட சுப்பையா | இதேகா |  |
| 1978 | பிட்லா வெங்கட சுப்பையா | இதேகா (இ) |  |
| 1985 | மதனம்பெட்டி மனையா | தெலுங்கு தேசம் |  |
| 1989 | பசலா பென்சலையா | இதேகா |  |
| 1994 | பராசா வெங்கட ரத்னய்யா | தெலுங்கு தேசம் |  |
| 1999 | பராசா வெங்கட ரத்னய்யா | தெலுங்கு தேசம் |  |
| 2004 | நெலவல சுப்ரமணியம் | இதேகா |  |
| 2009 | பராசா வெங்கட ரத்னய்யா | தெலுங்கு தேசம் |  |
| 2014 | கிளிவேட்டி சஞ்சீவையா | ஒய்.எசு.ஆர்.கா. |  |
| 2019 | கிளிவேட்டி சஞ்சீவையா | ஒய்.எசு.ஆர்.கா. | } |
# கிளிவேட்டி சஞ்சீவையா

**கிளிவேட்டி சஞ்சீவையா** (*Sanjeevaiah Kiliveti*) என்பவர் ஆந்திர மாநிலத்தின் அரசியல்வாதியும் சட்டமன்ற உறுப்பினரும் ஆவார். இவர் 2019-ல் நடந்த ஆந்திரப் பிரதேச சட்டசபைத் தேர்தலில் சூலூர்பேட்டை தொகுதி சட்டமன்ற உறுப்பினராகத் தேர்ந்தெடுக்கப்பட்டுள்ளார்.
# கிளிவேட்டி சஞ்சீவையா

## பிறப்பு, கல்வி

ஆந்திரப் பிரதேசத்தின் நெல்லூர் மாவட்டம், தடா மண்டலத்தில் உள்ள கடலூர் கிராமத்தில் இராசையா மற்றும் மசுதானம்மா ஆகியோரின் மகனாகப் பிறந்தவர் கிளிவெட்டி சஞ்சீவையா. இளம் பொறியியல் பட்டதாரியான இவர், 1993ல் வீட்டு வசதித் துறையில் பொறியாளராகச் சேர்ந்து பணியில் சேர்ந்தார்.
# கிளிவேட்டி சஞ்சீவையா

## அரசியல்

கிளிவேட்டி சஞ்சீவையா 2013ஆம் ஆண்டு ஜெகன் மோகன் ரெட்டி நிறுவிய ஒய்எஸ்ஆர் காங்கிரஸ் கட்சியில் ஆந்திராவின் முன்னாள் அமைச்சரான பசாலா பென்ஹலயாவின் அரசியல் வாரிசாகச் சேர்ந்தார். இவர் 2014தேர்தலில் ஒய். எஸ். ஆர். காங்கிரஸ் கட்சி சார்பாக சூலூர்பேட்டை தொகுதியில் போட்டியிட்டு வெற்றி பெற்று சட்டமன்றத்தில் முதல் முறையாகச் சட்டமன்ற உறுப்பினராகத் தேர்ந்தெடுக்கப்பட்டார். பின்னர் கிளிவேட்டி சஞ்சீவய்யா 2019ஆம் ஆண்டு நடைபெற்ற தேர்தலிலும் போட்டியிட்டு இரண்டாவது முறையாகச் சட்டமன்ற உறுப்பினராகத் தேர்ந்தெடுக்கப்பட்டுள்ளார்.
# பங்சார் பார்க்

**பங்சார் பார்க்** அல்லது **பங்சார் பூங்காமனை** (மலாய்: *Bangsar Park*; ஆங்கிலம்: *Bangsar Park*) என்பது மலேசியா, கோலாலம்பூர், பங்சார் பகுதியில் உருவாக்கப்பட்ட முதல் குடியிருப்பு பகுதியாகும். இது கிள்ளான் பள்ளத்தாக்கில் மிகவும் விரும்பப்படும் குடியிருப்பு மற்றும் வணிகப் பகுதியாகும்.  
கோலாலம்பூர் நகர மையத்தில் இருந்து தென்மேற்கே 4 கி.மீ. தொலைவில் பங்சார் பகுதியில் அமைந்துள்ளது. கோலாலம்பூர் மாநகராட்சியின் (*Dewan Bandaraya Kuala Lumpur*) கட்டுப்பாட்டில் உள்ளது. பங்சார் பார்க் குடியிருப்பு பகுதி, லெம்பா பந்தாய் நாடாளுமன்றத் தொகுதியில் (*Lembah Pantai Constituency*) ஒரு பகுதியாகவும் உள்ளது.
# பங்சார் பார்க்

## பொது

### இலங்கைத் தமிழர்கள்

மலேசியர்கள் மற்றும் வெளிநாட்டினர் மத்தியில் பங்சார் பார்க் ஒரு பிரபலமான குடியிருப்பு பகுதியாகும். இங்கு பல்வேறு இனங்களைச் சேர்ந்த மக்கள் வாழ்கின்றனர். பங்சார் பார்க்கின் தொடக்கக்காலக் குடியிருப்பாளர்கள் பிரிக்பீல்ட்ஸைச் சேர்ந்த இலங்கைத் தமிழர்கள். அவர்கள் பெரும்பாலும் அரசாங்க அதிகாரிகளாக இருந்தனர்.  
பங்சார் பார்க்கில் பெரிய அளவில் எந்த வணிகப் பகுதியும் இல்லை. இது முற்றிலும் குடியிருப்பு பகுதி. பங்சார் பார்க் பகுதிக்கு மிக அருகாமையில் உள்ள கடை வீடுகளின் வரிசையில்; கடைகள், உணவகங்கள் மற்றும் சலவைக் கடைகள் உள்ளன.
# பங்சார் பார்க்

## பொது

### குஜராத்திகள்

இருப்பினும், பங்சார் பூங்காவில் வசிப்பவர்கள் அதை ஒரு பிரச்சனையாகக் கண்டுகொள்வதில்லை. அவர்கள் பங்சார் பார்க் பகுதியின் அமைதியை விரும்புகின்றனர். இதன் விளைவாக பங்சார் பார்க் முற்றிலும் ஒரு குடியிருப்பு பகுதியாக விளங்குகிறது. தவிர, வணிகப் பகுதிகளான பங்சார் பாரு, லக்கி கார்டன் மற்றும் பங்சார் உத்தாமா ஆகியவை நடந்து செல்லும் தூரத்தில் உள்ளன.  
பங்சார் பார்க்கில் குஜராத்திகள் அதிக அளவில் வசிக்கின்றனர். சிலாங்கூர் & கூட்டரசு பிரதேச குஜராத்தி சங்கத்தின் கட்டிடம் (*Gujarati Association WP & Selangor*); மற்றும் ஜெயின் கோயில் (*Jain Mandir*) ஆகியவையும் பங்சார் லோரோங் மாரோப் சாலையில் (*Lorong Maarof*) அமைந்துள்ளன.
# பங்சார் பார்க்

## பங்சார் வரலாறு

பங்சார் எனும் சொல் பங்கே-கிரிசார் (*Bunge-Grisar*) ரப்பர் தோட்டம் அல்லது பங்சார் தோட்டம் (*Bangsar Estate*) எனும் சொல்லில் இருந்து உருவானது. எட்வார்ட் பங்கே (*Edouard Bunge*) எனும் பெல்ஜியம் நாட்டவர்; ஆல்பிரட் கிரிசார் (*Alfred Grisar*) எனும் பிரெஞ்சுக்காரர்; இவர்களின் பெயர்களில் இருந்துதான் பங்சார் எனும் சொல் (Bungsar) உருவாக்கப் பட்டது.  
1906-ஆம் ஆண்டில், மலாயா நாடு பிரித்தானியா நிர்வாகத்தின் கீழ் இருந்தது. அந்த வேளையில், 19 மே 1906-இல், லண்டன் மாநகரைத் தளமாகக் கொண்ட கோலாலம்பூர் ரப்பர் நிறுவனம் (*Kuala Lumpur Rubber Company Limited* (“KLRC”) மலாயாவில் உருவாக்கப்பட்டது.
# பங்சார் பார்க்

## பங்சார் வரலாறு

### கோலாலம்பூர் ரப்பர் நிறுவனம்

1900-ஆம் ஆண்டுகளில், ஐக்கிய அமெரிக்காவில் குதிரை வண்டிகளுக்குப் பதிலாக நவீன மகிழுந்துகள் அறிமுகமாயின. அதனால் காற்றடைத்த ரப்பர்ச் சக்கரங்களுக்கு (*Pneumatic Rubber Tyres*) கிராக்கி ஏற்பட்டது. ஆகவே ரப்பருக்கு ஏற்பட்ட உடனடித் தேவைகளைப் பயன்படுத்திக் கொள்ள கோலாலம்பூரைச் சுற்றிலும் ரப்பர் மரங்களை நடுவதற்கு திட்டமிடப் பட்டது.  
பிரித்தானிய பவுண்டு £ 180,000 மூலதனத்துடன், கோலாலம்பூர் ரப்பர் நிறுவனம், 640 ஹெக்டேர் நிலத்தில், 5 தோட்டங்களைக் கையகப் படுத்தியது. அந்தத் தோட்டங்களில் ரப்பர் மற்றும் காபி பயிரிடப்பட்டன. கோலாலம்பூர் ரப்பர் நிறுவனத்தின் பங்குகள், 1907-இல் லண்டன் பங்குச் சந்தையில் (*London Stock Exchange*) பட்டியலிடப்பட்டன.
# பங்சார் பார்க்

## பங்சார் வரலாறு

### பங்கே கிரிசார் ரப்பர் தோட்டம்

அந்த வகையில் கோலாலம்பூரில் முதன்முதலில் உருவாக்கப்பட்ட ரப்பர் தோட்டம் தான் பங்கே கிரிசார் (*Bunge Grisar*) ரப்பர் தோட்டம். கோலாலம்பூர் ரப்பர் நிறுவனத்தின் முதல் குழு உறுப்பினர்களில் பெல்ஜியம் நாட்டவர் எட்வார்ட் பங்கே; மற்றும் பிரான்சு நாட்டவர் ஆல்பிரட் கிரிசார் ஆகியோர் அடங்குவர். இவர்கள் இருவரின் பெயர்களில் இருந்துதான் பங்சார் எனும் சொல் உருவானது.  
பங்சார் தோட்டம் ஒரு குடியிருப்புப் பகுதியாக உருவாக்கப் படுவதற்கு முன்பு, அது பிரெஞ்சு தோட்ட நிறுவனமான *சொக்பின்* (*Société Financière des Caoutchoucs* (**Socfin**) குழுமத்திற்குச் சொந்தமானது. 1969-ஆம் ஆண்டில், பங்சார் தோட்டத்தில் உருவாக்கப்பட்ட முதல் வீட்டுமனைப் பகுதி பங்சார் பார்க் (*Bangsar Park*) ஆகும்.  
அதன் பின்னர் சொக்பின் குழுமம், தனது நிலத்தைத் தனியார்களுக்கு விற்கத் தொடங்கியது. அதிலிருந்து பங்சார் விரைவான வளர்ச்சியைக் கண்டது.
# தாத்ரா மற்றும் நகர் அவேலி வனவிலங்கு சரணாலயம்

**தாத்ரா மற்றும் நகர் அவேலி வனவிலங்கு சரணாலயம்** (*Dadra and Nagar Haveli Wildlife Sanctuary*) இந்திய ஒன்றியப் பிரதேசமான தாத்ரா மற்றும் நகர் அவேலி மற்றும் தாமன் மற்றும் தியூவில் அமைந்துள்ள ஒரு வனவிலங்கு சரணாலயம் ஆகும். சத்மாலியா மான் பூங்கா மற்றும் வசோனா சிங்கங்கள் காப்பகம் ஆகியன்வும் சரணாலயத்தில் இடம்பெற்றுள்ளன.
# தாத்ரா மற்றும் நகர் அவேலி வனவிலங்கு சரணாலயம்

## சத்மாலியா மான்பூங்கா

மாவட்டத் தலைமையகமான சில்வாசாவிற்கு தெற்கே 12 கி.மீ. தொலைவில் சில்வாசா-கான்வெல் சாலையில் கான்வெல் கிராமத்திற்கு அருகில் சத்மாலியா மான் பூங்கா அமைந்துள்ளது.  
இந்த வனவிலங்கு சரணாலயம் புள்ளிமான், நீலான், கடமான், இந்தியச் சிறுமான் மற்றும் புல்வாய் போன்ற பல விலங்குகளின் இருப்பிடமாக இச்சரணாலயம் உள்ளது. இந்திய மயில், பொன்முதுகு மரங்கொத்தி, அமெரிக்க பாடும் பறவை போன்ற பிற இனங்களையும் இங்கு காணலாம்.
# தாத்ரா மற்றும் நகர் அவேலி வனவிலங்கு சரணாலயம்

## வசோனா சிங்கம் காப்பகம்

வசோனா வனவிலங்கு சரணாலயமும் சத்மாலியா மான் பூங்காவிற்கு அருகில் அமைந்துள்ள இந்த சரணாலயத்தின் ஒரு பகுதியாகும். சில்வாசாவிற்கு தெற்கே 10 கி.மீ. தொலைவில் வசோனா சிங்கம் காப்பகம் உள்ளது. இந்த பூங்கா ஆசிய சிங்கங்களை பாதுகாப்பதற்காக கட்டப்பட்டது. பூங்காவில் மலைப்பாம்பு போன்ற ஊர்வன இனங்களும் உள்ளன.
# அரசரடி

**அரசரடி** (*Arasaradi*) என்பது இந்தியா தீபகற்பத்தில் தமிழ்நாடு மாநிலத்தின் மதுரை மாவட்டத்தில், 9°55'39.4"N, 78°05'58.2"E (அதாவது, 9.927600°N, 78.099500°E) என்ற புவியியல் ஆள்கூறுகள் கொண்டு, கடல் மட்டத்திலிருந்து சுமார் 161 மீட்டர் உயரத்தில் அமைந்துள்ள ஒரு புறநகர்ப் பகுதியாகும். மதுரை, ஆரப்பாளையம், விளாங்குடி, கூடல் நகர், தத்தனேரி, காளவாசல், கோச்சடை, எஸ். எஸ். காலனி மற்றும் பழங்காநத்தம் ஆகியவை அரசரடி பகுதிக்கு அருகிலுள்ள முக்கிய ஊர்களாகும். அரசரடி பகுதியிலிருந்து மதுரை - ஆரப்பாளையம் பேருந்து நிலையம் சுமார் 1.5 கி.மீ. தூரத்திலேயே அமைந்திருக்கிறது. இங்கிருந்து சுமார் 2.5 கி.மீ. தூரத்தில் மதுரை - பெரியார் பேருந்து நிலையம் மற்றும் சுமார் 8.5 கி.மீ. தொலைவில் மதுரை எம்.ஜி.ஆர் ஒருங்கிணைந்த பேருந்து நிலையம் ஆகியவை உள்ளன. அருகிலுள்ள காளவாசல் சந்திப்பில் கட்டப்பட்டு பயன்பாட்டில் உள்ள மேம்பாலம் போன்று, அரசரடியிலும் மேம்பாலம் கட்டினால் போக்குவரத்து இன்னும் சுலபமாக்கப்படும் என்று உள்ளூர் மக்கள் கருதுகின்றனர். மேலும், எப்போதும் சுறுசுறுப்புடன் செயல்பட்டுக் கொண்டிருக்கும் மதுரை சந்திப்பு தொடருந்து நிலையம், இங்கிருந்து சுமார் 2 கி.மீ. தூரத்தில் அமையப் பெற்றுள்ளது. அரசரடி பகுதியிலிருந்து சுமார் 14 கி.மீ. தொலைவில் அவனியாபுரம் பகுதியில் மதுரை வானூர்தி நிலையம் சிறப்புற அமைந்துள்ளது. மதுரை மாநகரப் பகுதிகளில் 72 வார்டுகளுக்கு குடிநீர் தேவைக்காக தண்ணீர் சரக்குந்துகள் மூலம் விநியோகம் செய்யும் பொருட்டு அவைகளுக்குத் தேவையான நீர், அரசரடியில் உள்ள நீர் உந்தி நிலையம் மூலம், தினமும் காலை 4 மணி முதல் இரவு 8 மணி வரை தொடர்ந்து அளிக்கப்பட்டு வருகிறது. அரசரடியில் தலைமை தபால் அலுவலகம் ஒன்று உள்ளது. மேலும், அரசரடியில் தெற்கு இரயில்வேயின் விளையாட்டரங்கம் ஒன்றும் செயல்பட்டு வருகிறது. மதுரையில் வாழ்ந்து மறைந்த மகான் குழந்தையானந்தர் அடக்கம் செய்யப்பட்ட இடம் அரசரடி என்பது குறிப்பிடத்தக்கது. இன்றும் அவரது அரசரடி அதிஷ்டானத்திற்கு அவரது பக்தர்கள் வந்து செல்கின்றனர். அரசரடியில் தமிழ்நாடு இறையியல் குருத்துவக் கல்லூரி அமையப் பெற்றுள்ளது.
# தார் நகரத்தின் அம்பிகை சிற்பம்

**தார் நகரத்தின் அம்பிகை சிலை** (**Ambika Statue from Dhar**), சமண சமயத்தின் பெண் தேவதையான அம்பிகையின் பளிங்குக் கல் சிற்பாகும். இது இந்தியாவின் மத்தியப் பிரதேசம் மாநிலத்தில் உள்ள தார் நகரத்தில் 19ம் நூற்றாண்டின் பிற்பகுதியில் கண்டுபிடிக்கப்பட்டது. இச்சிலையில் நாகரி எழுத்துமுறையில் கல்வெட்டு பொறிக்கப்பட்டுள்ளது. இக்கல்வெட்டு பரமாரப் பேரரசு தொடர்புடையது. இச்சிற்பம் 1880ஆம் ஆண்டு முதல் பிரித்தானிய அருங்காட்சியகத்தில் காட்சிக்கு வைக்கப்பட்டுள்ளது.
# தார் நகரத்தின் அம்பிகை சிற்பம்

## இதனையும் காணக

- தார் இரும்புத் தூண்
# ரஃஸ் அல்-கைமா நகரம்

**ரஃஸ் அல்-கைமா நகரம்** (**Ras Al Khaimah**) (சுருக்கமாக:**RAK**) (, வரலாற்றில் **Julfar**) ஐக்கிய அரபு அமீரகத்தின் கீழ் உள்ள 7 அமிரகங்களில் ஒன்றான ரஃஸ் அல்-கைமா அமீரகத்தின் தலைநகராகும். பாரசீக வளைகுடாவில் அமைந்த ரஃஸ் அல்-கைமா நகரம் ஒரு கடற்கழியால் இரண்டு பகுதிகளாகப் பிரிக்கப்பட்டுள்ளது. அவைகள் மேற்கில் உள்ள பழைய நகரம் மற்றும் கிழக்கில் உள்ள அல்-நக்கீ ஆகும்.இந்நகரம் 11 பகுதிகளாகப் பிரிக்கப்பட்டுள்ளது.
# ரஃஸ் அல்-கைமா நகரம்

## மக்கள் தொகை பரம்பல்

2021ஆம் ஆண்டின் மக்கள் தொகை கணக்கெடுப்பின்படி, ரஃஸ் அல்-கைமா நகரத்தின் மக்கள் தொகை 1,15,949 ஆகும்.
# உம் அல்-குவைன் நகரம்

**உம் அல்-குவைன் நகரம்** (**Umm Al Quwain**), ஐக்கிய அரபு அமீரகத்தின் கீழ் உள்ள எழு அமீரகங்களில் ஒன்றான உம் அல்-குவைன் அமீரகத்தின் தலைநகரும், பெரிய நகரமும் ஆகும். பாரசீக வளைகுடாவில் அமைந்த இந்நகரத்தின் தென்மேற்கில் ரஃஸ் அல்-கைமா நகரம் மற்றும் வடகிழக்கில் தென்மேற்கில் சார்ஜா உள்ளது.மீன் பிடித்தலே இதன் முக்கியத் தொழில் ஆகும்.
# அஜ்மான் நகரம்

**அஜ்மான் நகரம்** (**Ajman**) (, **, ஐக்கிய அரபு அமீரகத்தின் 7 அமீரகங்களில் ஒன்றான அஜ்மான் அமீரகத்தின் தலைநகரமும், பெரிய நகரமும் ஆகும். இந்நகரம் பாரசீக வளைகுடா அமைந்துள்ளது.
# அஜ்மான் நகரம்

## மக்கள் தொகை

அஜ்மான் அமீரகத்தின் 90% மக்கள் அஜ்மான் நகரத்தில் வாழ்கின்றனர்.
# அஜ்மான் நகரம்

## பொருளாதாரம்

அஜ்மான் நகரத்தில் உள்ள சிறப்பு பொருளாதார மண்டலத்தில் 50க்கும் மேற்பட்ட பன்னாட்டு அலுவலகங்கள், வணிகச் சந்தைகள், அமீரின் அலுவலகங்கள், சில்லறை விலை கடைகள், வங்கிகள், ஏற்றுமதி/இறக்குமதி நிறுவனங்கள் உள்ளது. இந்நகரததில் மீன் பிடி தொழில் சிறப்பாக நடைபெறுகிறது.
# அஜ்மான் நகரம்

## கல்வி

- அஜ்மான் பல்கலைக்கழகம்
- அஜ்மான் நகர பல்கலைக்கழகக் கல்லூரி
- வளைகுடா மருத்துவக் கல்லூரி
# பந்தாய் டாலாம்

**பந்தாய் டாலாம்**, (மலாய்: *Pantai Dalam*; ஆங்கிலம்: *Pantai Dalam*; சீனம்: 班底达兰'); என்பது மலேசியா, கோலாலம்பூர் மாநகரத்தில், தென் மேற்கு பகுதியில் அமைந்து உள்ள ஒரு புற நகரம். லெம்பா பந்தாய் மக்களவைத் தொகுதியின் ஒரு பகுதியும் ஆகும். பங்சார் பெருநகரப் பகுதிக்கு தெற்கே அமைந்துள்ளது.  
மலேசியத் தலைநகர் கோலாலம்பூரில் மிக முக்கியமான புறநகரப் பகுதியாக விளங்குகிறது. லெம்பா பந்தாய் மக்களவைத் தொகுதிக்கு அருகில் உள்ள மக்களவைத் தொகுதிகள் செபுத்தே மக்களவைத் தொகுதி, சிகாம்புட் மக்களவைத் தொகுதி, மற்றும் புக்கிட் பிந்தாங் மக்களவைத் தொகுதி ஆகிய தொகுதிகள் ஆகும்.  
2020-ஆம் ஆண்டு மக்கள் தொகை கணக்கெடுப்பின்படி லெம்பா பந்தாய் மொத்த மக்கள் தொகை 148,094 ஆகும்.
# பந்தாய் டாலாம்

## பொது

பந்தாய் டாலாம் என்ற பெயர் கம்போங் பாம் தாய் டாலாம் *(Kampung Pam Thai Dalam)* என்பதில் இருந்து பெறப்பட்டது. இந்த இடம் ஆரம்பத்தில் பந்தாய் டாலாம் மையத்தில் அமைந்து இருந்த கழிவுநீர் சுத்திகரிப்பு நிலையத்திற்காக அறியப்பட்டது.
# பந்தாய் டாலாம்

## பிரிவுகள்

### பங்சார்

லெம்பா பந்தாய் தொகுதியின் (*Lembah Pantai Constituency*) கீழ் வரும் மிகவும் பிரபலமான பகுதிகளில் பங்சார் தொகுதியும் ஒன்றாகும். இந்தப் பகுதி ஒரு பிரபலமான மேல்நிலை குடியிருப்பு பகுதி; மற்றும் ஒரு பொழுதுபோக்கு பகுதியும் ஆகும்.
# பந்தாய் டாலாம்

## பிரிவுகள்

### பந்தாய் டாலாம்

பந்தாய் டாலாம் பகுதியில் பெரிய குடியிருப்புப் பகுதியை உருவாக்கும் பல சிறிய குடியிருப்புப் பகுதிகளும் உள்ளன. அவற்றின் பட்டியல்:  
- பந்தாய் ஹில்பார்க் - *Pantai Hillpark*
- கம்போங் பந்தாய் - *Kampung Pantai*
- பிபிஆர் ஸ்ரீ பந்தாய் - *PPR Sri Pantai*
- பிபிஆர் பந்தாய் ரியா - *PPR Pantai Ria*
- பிபிஆர் ஸ்ரீ செம்பாக்கா - *PPR Sri Cempaka*
- பிபிஆர் கெரிஞ்சி - *PPR Kerinchi*
- தேசா அமான் 1 & 2 - *Desa Aman 1 & 2*
- பந்தாய் முர்னி - *Pantai Murni*
- தாமான் புக்கிட் அங்காசா - *Taman Bukit Angkasa*
- பந்தாய் பாரு - *Pantai Baru*
- கம்போங் பாசிர் - *Kampung Pasir*
- தாமான் பந்தாய் டாலாம் - *Taman Pantai Dalam*
- தாமான் பந்தாய் இண்டா - *Taman Pantai Indah*
- பிபிஆர் கம்போங் லீமாவ் - *PPR Kampung Limau*
- பந்தாய் பனோரமா - *Pantai Panorama Condominium*
- காப்ரி பிரேசர் - *Capri Fraser*
- கமலியா அபார்ட்மெண்ட் - *Camellia Apartment*
- கேஎல் கேட்வே - *KL Gateway*
- கொண்டோ ராக்யாட் டேசா பந்தாய் - *Kondo Rakyat Desa Pantai*
- பந்தாய் செண்ட்ரல் பார் - *Pantai Sentral Park*
# பந்தாய் டாலாம்

## பிரிவுகள்

### பந்தாய் டாலாம் சொகுசு குடியிருப்புகள்

பந்தாய் டாலாம் (*Pantai Dalam*) நகர்ப்புறத்தில் பெரும்பான்மையோர் மலாய்க்காரர்கள். இவர்களில் இரு தரப்பினர்: வசதியானவர்கள் ஒரு தரப்பினர்; மற்றும் தொழிலாளர் வர்க்கத்தினர் இன்னொரு தரப்பினர். வசதியானவர்கள் உயர் அடுக்குமாடி சொகுசு குடியிருப்புப் பகுதியில் உள்ளனர்.  
வசதியானவர்கள், பந்தாய் இல்பார்க்கில் (*Pantai Hillpark*) உள்ள அண்டலூசியா அடுக்குமாடி வீடுகள் (*Andalusia Condominium*); கம்போங் பந்தாய் (*Kampung Pantai*), பந்தாய் ஆல்ட் (*Pantai Halt*) சொகுசு பங்களாக்களில் வாழ்கின்றனர்.
# பந்தாய் டாலாம்

## பிரிவுகள்

### தொழிலாளர் வர்க்கத்தினர்

தொழிலாளர் வர்க்கத்தினரைப் பொறுத்தவரை, அடுக்குமாடி குடியிருப்புகளில் வாழ்கின்றனர். இவர்களில் பெரும்பாலோர் குறைந்த கட்டண அடுக்குமாடி குடியிருப்புகளில் வசிக்கின்றனர்.  
இந்தப் பகுதியில் வசிப்பவர்களில் பெரும்பாலானவர்கள்:  
- பல வருடங்களுக்கு முன்னர் குடியிருந்த வீடுகளில் இருந்து மீள்குடியேற்றப்பட்டவர்கள்; மக்கள் வீட்டுத் திட்டத்தின் கீழ் அவர்களுக்கு விற்கப்பட்ட அடுக்குமாடி குடியிருப்பில் வசிக்கும் தொழிலாளர்கள்.
- மலாயா பல்கலைக்கழக மாணவர்கள்.
- போலீஸ் அதிகாரிகள்/பணியாளர்கள்; (தேசா அமான் 1 & 2-இல்).
# பந்தாய் டாலாம்

## பிரிவுகள்

### புதிய பந்தாய் விரைவுச்சாலை

பந்தாய் டாலாம் கிள்ளான் பள்ளத்தாக்கின் மற்ற பகுதிகளுடன் புதிய பந்தாய் விரைவுச்சாலை (New Pantai Expressway) மற்றும் கோலாலம்பூர் - கிள்ளான் நெடுஞ்சாலை (Kuala Lumpur–Klang Highway) போன்ற சாலைகளின் வழியாக நன்கு இணைக்கப்பட்டு உள்ளது.
# பந்தாய் டாலாம்

## பிரிவுகள்

### லெம்பா பந்தாய் தொகுதியின் மற்ற பகுதிகள்

- தென் பங்சார் (*Bangsar South*),
- புக்கிட் அமான் (*Bukit Aman*),
- கேஎல் எக்கோ சிட்டி (*KL Eco City*),
- மிட் வெளி சிட்டி (*Mid Valley City*)
- பெர்டானா தாவரவியல் பூங்கா (*Perdana Botanical Gardens*)
# பந்தாய் டாலாம்

## போக்குவரத்து

### பொது போக்குவரத்து

கிளானா ஜெயா தடத்தில் உள்ள 4 எல்ஆர்டி (LRT) நிலையங்கள்:  
- அப்துல்லா உக்கும்,
- கெரிஞ்சி
- யுனிவர்சிட்டி;  
கோலா கிள்ளான் தடத்தில் உள்ள 3 கேடிஎம் (KTM) நிலையங்கள்:  
- அப்துல்லா உக்கும்,
- அங்காசாபுரி,
- பந்தாய் டாலாம்
- பெட்டாலிங்  
சிரம்பான் தொடருந்து சேவை 1 கேடிஎம் (KTM) நிலையம்:  
- மிட் வேலி கொமுட்டர் நிலையம்.
# கே. கே. நகர், மதுரை

**கே. கே. நகர்** (*K. K. Nagar*) என்பது இந்தியா தீபகற்பத்தில் தமிழ்நாடு மாநிலத்தின் மதுரை மாவட்டத்தில், 9°57'34.9"N, 78°09'18.0"E (அதாவது, 9.959700°N, 78.155000°E) என்ற புவியியல் ஆள்கூறுகள் கொண்டு, கடல் மட்டத்திலிருந்து சுமார் 158 மீட்டர் உயரத்தில் அமைந்துள்ள ஒரு புறநகர்ப் பகுதியாகும். (தமிழ்நாடு மாநிலத்தின் முன்னாள் முதலமைச்சர்) கலைஞர் கருணாநிதி (Kalaignar Karunanidhi) நகர் என்பதின் சுருக்கமே கே. கே. (K. K.) நகர். மதுரை, செல்லூர் தல்லாகுளம், கோரிப்பாளையம், கருப்பாயூரணி ஊராட்சி, வண்டியூர், அண்ணா நகர், சின்ன சொக்கிகுளம் மற்றும் செனாய் நகர் ஆகியவை கே. கே. நகர் பகுதிக்கு அருகிலுள்ள முக்கிய ஊர்களாகும். கே. கே. நகர் பகுதியிலிருந்து முறையே சுமார் 2 கி.மீ. தொலைவில் மதுரை எம்.ஜி.ஆர் ஒருங்கிணைந்த பேருந்து நிலையம் மற்றும் மதுரை - அண்ணா பேருந்து நிலையம் ஆகியவை அமைந்துள்ளன. மதுரை - ஆரப்பாளையம் பேருந்து நிலையம் சுமார் 5.5 கி.மீ. தூரத்தில் அமைந்திருக்கிறது. இங்கிருந்து சுமார் 4.5 கி.மீ. தூரத்தில் மதுரை - பெரியார் பேருந்து நிலையம் உள்ளது. மேலும், எப்போதும் சுறுசுறுப்புடன் செயல்பட்டுக் கொண்டிருக்கும் மதுரை சந்திப்பு தொடருந்து நிலையம், இங்கிருந்து சுமார் 5 கி.மீ. தூரத்தில் அமையப் பெற்றுள்ளது. கே. கே. நகர் பகுதியிலிருந்து சுமார் 18 கி.மீ. தொலைவில் அவனியாபுரம் பகுதியில் மதுரை வானூர்தி நிலையம் சிறப்புற அமைந்துள்ளது.  
விகாசா பொது பள்ளி மற்றும் மகாத்மா மாண்டிசோரி மெட்ரிகுலேஷன் மேல்நிலைப் பள்ளி ஆகியவை இங்குள்ள முக்கியமான பள்ளிகளாகும்.  
மருத்துவ வசதிகள் அதிகம் கொண்ட அருகிலுள்ள அரசு மருத்துவமனை கோரிப்பாளையம் பகுதியிலுள்ள அரசு இராசாசி மருத்துவமனை ஆகும். தனியார் அப்போலோ மருத்துவ குழுமத்தின் அப்போலோ மருத்துவமனை, பல்நோக்கு சிறப்பு மருத்துவமனையாக மதுரையின் கே. கே. நகரில் 300 படுக்கை வசதிகளுடன் 1997-ஆம் ஆண்டு முதல் செயல்பட்டு வருகிறது.  
சென்னை உயர் நீதிமன்ற மதுரைக் கிளை கே. கே. நகர் பகுதியில் அமைந்துள்ளது. கே. கே. நகரின் மதுரை நீதிமன்றத்திற்கு அருகில், மறைந்த முன்னாள் தமிழக முதலமைச்சர் எம். ஜி. ஆர்.-இன் நினைவாக 2001-ஆம் ஆண்டில் அவரது உருவில் வெண்கலச் சிலை ஒன்றும், மறைந்த முன்னாள் தமிழக முதல்வர் ஜெயலலிதாவுக்கு 2019-ஆம் ஆண்டில் அவரது உருவில் வெண்கலச் சிலை ஒன்றும் நிறுவப்பட்டு, அவர்களது நினைவாக பிறந்த நாட்கள் மற்றும் நினைவு நாட்கள் அவர்களது தொண்டர்களால் அனுசரிக்கப்படுகின்றன.  
கே. கே. நகரின் முக்கியமான பொழுதுபோக்கு பூங்காக்களாக, சுந்தரம் பூங்கா மற்றும் குழந்தைகள் அறிவியல் பூங்கா ஆகியவை அமைந்துள்ளன. ஈ. வெ. ரா. பெரியார் நூற்றாண்டு நினைவு ஆண்டில் தோரண வாயில் ஒன்று கே. கே. நகரில் உருவாக்கப்பட்டு, இவ்வூரின் அடையாளமாக விளங்குகிறது.  
டாடா குழுமத்தின் டைடன் இன உடைகள் பிரிவான டானீரா (Taneira) தனது முதல் காட்சியறையை, 2022-ஆம் ஆண்டு அக்டோபரில், கே. கே. நகர் பகுதியில் துவங்கியது.  
இங்குள்ள கற்பக விநாயகர் கோயில், தமிழ்நாடு அரசின் இந்து சமய அறநிலையத் துறை கட்டுப்பாட்டின் கீழ் இயங்குகிறது.  
கே. கே. நகர் பகுதியானது, மதுரை வடக்கு (சட்டமன்றத் தொகுதி) வரம்புக்கு உட்பட்டதாகும். இதன் சட்டமன்றத் தொகுதி உறுப்பினராக 2021-ஆம் ஆண்டு நடத்தப்பட்ட தேர்தலில் வெற்றி பெற்றவர் கோ. தளபதி ஆவார். மேலும் இப்பகுதி, மதுரை மக்களவைத் தொகுதி சார்ந்தது. இதன் மக்களவைத் தொகுதி உறுப்பினராக சு. வெங்கடேசன், 2019-ஆம் ஆண்டு நடத்தப்பட்ட தேர்தலில் வெற்றி பெற்றார்.
# ஜய ஜய ஜய ஜய ஹே (திரைப்படம்)

**ஜய ஜய ஜய ஜய ஹே** (*Jaya Jaya Jaya Jaya Hey*) 2022 ஆம் ஆண்டு வெளிவந்த மலையாளத் திரைப்படம் விப்பின் தாஸ் இயக்க, நடிகர்கள் பசில் யோசப், தர்சனா ராஜேந்திரன் இருவரும் முக்கிய பாத்திரங்களில் நடித்துள்ளனர். திரையரங்குகளில் இத்திரைப்படம் அக்டோபர் 28, 2022 இல் வெளியானது. குழந்தைகள் வளர்ப்பில் கடைபிடிக்கப்படும் பாலினப் பாகுபாட்டை நகைச்சுவையுடன் சுட்டிக்காட்டும் இத்திரைப்படம் மக்களிடமும் விமர்சகர்களிடமும் நல்ல வரவேற்பைப் பெற்றது.  
இத்திரைப்படத்தின் எண்ணிம உரிமைகளை டிஸ்னி ஹாட் ஸ்டாரும் தொலைக்காட்சிக்களுக்கான உரிமையை ஏசியாநெட்டும் வாங்கியுள்ளன. கோடி செலவில் தயாரிக்கப்பட்ட இப்படம் வெளியான 25 நாட்களில் கோடிக்கு மேல் வசூலைத் தந்தது.
# நெல்லூர் நகரச் சட்டமன்றத் தொகுதி

**நெல்லூர் நகரச் சட்டமன்றத் தொகுதி** (*Nellore City Assembly Constituency*) என்பது இந்தியாவின் ஆந்திரப் பிரதேச சட்டமன்றத்தின் ஒரு தொகுதியாகும். இந்தத் தொகுதி ஆந்திரப் பிரதேசத்தின் நெல்லூர் மாவட்டத்தில் உள்ள 10 தொகுதிகளில் ஒன்று.  
2019ஆம் ஆண்டு ஆந்திரப் பிரதேச சட்டப் பேரவைத் தேர்தலில் ஒய். எஸ். ஆர். காங்கிரஸ் கட்சியினைச் சார்ந்த அனில் குமார் யாதவ் இத்தொகுதியில் போட்டியிட்டு வெற்றி பெற்றார்.
# நெல்லூர் நகரச் சட்டமன்றத் தொகுதி

## கண்ணோட்டம்

இது நெல்லூர் மாவட்டத்தில் உள்ள கந்துகூர், நெல்லூர் மாவட்டத்தில் உள்ள காவாலி, ஆத்மகூர், கோவூர், நெல்லூர் கிராமப்புரம் மற்றும் உதயகிரி ஆகிய ஆறு சட்டமன்றத் தொகுதிகளுடன் நெல்லூர் மக்களவைத் தொகுதியின் ஒரு பகுதியாக உள்ளது.
# நெல்லூர் நகரச் சட்டமன்றத் தொகுதி

## சட்டமன்ற உறுப்பினர்கள்

| ஆண்டு | உறுப்பினர் | கட்சி |
| --- | --- | --- |
| 2019 | அனில் குமார் யாதவ் | ஒய்.எசு.ஆர்.கா. |
| 2014 |  |  |
| 2009 | முங்கமுரு ஸ்ரீதர கிருஷ்ணா ரெட்டி | பிரசா ராச்யம் கட்சி |
| 2004 | ஆனம் விவேகானந்த ரெட்டி | இதேகா |
| 1999 |  |  |
| 1994 | தாளபாக ரமேஷ்ரெட்டி | தெலுங்கு தேசம் |
| 1989 | ஜக்கா கோதண்டராமி ரெட்டி | சுயேச்சை |
| 1985 | குணம் வெங்கட சுப்பா ரெட்டி | இதேகா |
| 1983 | ஆனம் ராமநாராயண ரெட்டி | தெலுங்கு தேசம் |
| 1978 | குணம் வெங்கட சுப்பா ரெட்டி | இதேகா |
| 1972 | ஆனம் வெங்கட ரெட்டி | இதேகா |
| 1967 | எம்.ஆர்.அன்னதாதா | பாரதீய ஜனசங்கம் |
| 1962 | கங்கை சீனா கொண்டையா | இதேகா |
| 1955 | ஆனம் செஞ்சு சுப்பா ரெட்டி | இதேகா |
| 1952 | சுவர்ண வேமையா (உறுப்பினர் 2) | சுயேச்சை |
| கந்தவல்லி கிருஷ்ணராவ் (உறுப்பினர் 1) | } |  |
# சாம்பல் ரீபாக்

**சாம்பல் ரீபாக்** (*grey rhebok* or *gray rhebuck*), ஆப்பிரிக்காவில் உள்நாட்டில் ***ரீபாக்*** என்று அழைக்கப்படுவது ஒரு மறிமான் இனமாகும். இது தென்னாப்பிரிக்கா, லெசோத்தோ மற்றும் எசுவாத்தினி ஆகிய நாடுகளை பூர்வாகமாக கொண்ட ஒரு மறிமான் இனமாகும். இதன் விலங்கியல் பெயில் உள்ள *கேப்ரியோலஸ்* என்ற சொல் லத்தீன் மொழியில் 'சிறிய ஆடு' என்று பொருளாகும்.
# சாம்பல் ரீபாக்

## விளக்கம்

ஒரு பெண் மான்]]  
சாம்பல் ரீபாக் என்பது 19-30 கிலோ எடையுள்ள நடுத்தர அளவிலான மறிமான் ஆகும். இது நீண்ட கழுத்தையும், குறுகிய காதுகளையும் கொண்டது. இதன் உரோமம் குறுகியதாகவும், அடர்த்தியாகவும், பல்வேறு சாம்பல் நிற திட்டுக்களாக வண்ணம் கொண்டது. ஆண் மான்களுக்கு மட்டுமே கொம்புகள் உண்டு. கொம்புகள் நேராகவும், கூர்மையாகவும், அடிப்பகுதியில் வளையங்களைக் கொண்டும், சுமார் 15-25 செமீ (6-10 அங்குலம்) நீளமானதாகவும் இருக்கும்
# சாம்பல் ரீபாக்

## பரவலும், வாழ்விடமும்

இவை தெற்கு ஆப்பிரிக்காவின் உயரமான பகுதிகளில் மட்டுமே பொதுவாக புல்வெளி, மலை வாழ்விடங்களில் வாழ்கின்றன. எடுத்துக்காட்டாக, சோர்வெல்ட் போன்ற பகுதிகளில் பொதுவாக கடல் மட்டத்திலிருந்து 1000 மீ உயரத்தில் வாழ்கின்றன. இவை தங்கள் உடலை குளிர்ச்சியிலிருந்து காப்பதற்காக சாம்பள் நிற கம்பளி முடிகளைக் கொண்டுள்ளன. கேப்பின் கடலோரப் பகுதியில், கிட்டத்தட்ட கடல் மட்டத்தில் காணப்படுவதால், இவை அந்த வாழ்விடத்திற்கு உரியவையாக வரையறுக்கப்படவில்லை.